armvectores/hy_wikipedia_2023 huggingface dataset:
Քյալան

Քյալան, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Սուրբ Սեբալդի եկեղեցի

Սուրբ Սեբալդի եկեղեցի (գերմ.՝ Sebalduskirche), Նյուրնբերգի մեծ եկեղեցիներից ամենահինն է, ինչպես նաև քաղաքի լյութերական ծխական եկեղեցիներից ամենահինն է։
Եկեղեցու կառուցումը սկսվել է 1230-ական թվականներից։ Եկեղեցին ծխականի կարգավիճակ է ստացել 1255 թվականին, իսկ նրա ամբողջական կառուցումն ավարտվել է 1273-1275 թվականներին։ Սկզբնապես այն կառուցվել էր որպես ռոմանական ոճի բազիլիկ՝ կազմված երկու բաժիններից։ 14-րդ դարի ընթացքում նրա կառուցվածքի մեջ կատարվել են էական փոփոխություններ։ Նախ ընդարձակվեցին կողային նավերը և բարձրացվեցին ծայրերը (1309-1345 թթ.), ապա կառուցվեց գոթական ոճի զոհասեղանը (1358-1379 թթ.): Երկու աշտարակները կառուցվեցին 15-րդ դարում։ Եկեղեցու հիմնական երգեհոնը կառուցել է նվագարաններ պատրաստող վարպետ Հենրիխ Թրաքսդորֆը 1440-1441 թվականների ընթացքում՝ Մայնցի բնակիչների հանգանակությամբ։ 17-րդ դարի կեսերին շինությունը և նրա ինտերիերը վերափոխվեցին բարոկկո ոճով։
Եկեղեցին մեծապես տուժել էր Երկրորդ համաշխարհային պատերազմի ժամանակ, որից հետո վերականգնվել է։ Այնուհանդերձ, հին ինտերիերը մասամբ պահպանվել է, այդ թվում՝ Սուրբ Սեբալդի գերեզմանը, Ֆայտ Շտոսի աշխատանքները և վիտրաժները։


== Կառուցման փուլերը ==
Բոկղվա

Բոկղվա (վրաց.՝ ბოყვა), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Օնի շրջանում։


== Դիրք ==
Գտնվում է ծովի մակարդակից 1060 մետր բարձրության վրա։ Շրջկենտրոն Օնից հեռու է 13 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 2 մարդ։


== Ծանոթագրություններ ==
Ալեքսեյ Ֆեդորչենկո

Ալեքսեյ Ֆեդորչենկո (ռուս.՝ Алексей Станиславович Федорченко, սեպտեմբերի 29, 1966(1966-09-29), Սոլ-Իլեցկ, Օրենբուրգի մարզ, ՌԽՖՍՀ, ԽՍՀՄ), ռուս կինոռեժիսոր, «Փետրվարի 29» կինոընկերության պրոդյուսեր, Եվրոպական կինոակադեմիայի անդամ։


== Կենսագրություն ==
Ալեքսեյ Ֆեդորչենկոն ծնվել է 1966 թվականին Օրենբուրգի մարզի Սոլ-Իլեցկ քաղաքում։ 1967 թվականից բնակվում է Եկատերինբուրգ քաղաքում (նախկինում՝ Սվերդլովսկ)։ 1988 թվականին ավարտել է Ուրալի պետական տեխնիկական համալսարանի տնտեսա-ճարտարագիտական ֆակուլտետը, 2000 թվականին՝ Մոսկվայի Գերասիմովի անվան կինեմատոգրաֆիայի համառուսական պետական ինստիտուտի սցենարական ֆակուլտետը (Վալենտին Չերնիխի, Լ. Կոժինովի և Յու. Ռոգոզինի արվեստանոց)։ 1988-1990 թվականներին եղել է «Ավտոմատիկա» գիտաարտադրական միավորում գործարանի տնտեսագետ-ինժեները, 1990-2005 թվականներին՝ Սվերդլովսկի կինստուդիայի տնտեսագետ, փոխտնօրեն, պրոդյուսեր, ռեժիսոր, 2005 թվականից՝ «Փետրվարի 29» կինոընկերության պրոդյուսեր և ռեժիսոր։
Պարգևատրվել է «Տիեզերագնացության համար մատուցած ծառայությունների» մեդալով։
2013 թվականի օգոստոսին Ալեքսեյ Ֆեդորչենկոն սկսել է «Հեղափոխության հրեշտակներ» ռետրո դրամայի նկարահանումները։ Ֆիլմի պրեմիերան տեղի է ունեցել 2014 թվականի հոկտեմբերին, Հռոմի կինոփառատոնի «Կինոն այսօր» ծրագրում։ Այս կինոփառատոնում Ալեքսեյ Ֆեդորչենկոյին շնորհվել է «Ապագայի Մարկոս Ավրելիուս» հատուկ մրցանակ։ Հռոմի կինոփառատոնի գեղարվեստական ​​ղեկավար, քննադատ և կինոգետ Մարկո Մյուլերը Ֆեդորչենկոյին անվանել է «ռուսական ժամանակակից կինոյի երրորդ հազարամյակի օրիգինալ գործիչ. առաջին հերթին այն բանի համար, որ ֆիլմից ֆիլմ նա հորինել է մի նոր ոճ և կինոարվեստի ժանր. դա վավերագրականի և փաստա-վավերագրականի խառնուրդ է, դրամատիկ ֆիլմի փոխակերպում կինոկատակերգության»։


== Ֆիլմեր ==


=== Խաղարկային ֆիլմեր ===
2004 թ. - Առաջինը լուսնի վրա
2006 թ. - Շոշո
2008 թ. - Երկաթե ճանապարհ
2010 թ. - Լուռ հոգիներ
2012 թ. - 4-րդ չափում
2012 թ. - Մարգագետնային ծովի երկնային կանայք
2014 թ. - Հեղափոխության հրեշտակներ
2018 թ. - Աննայի պատերազմը


=== Հեռուստասերիալներ ===
2006 թ. - Ճնճղուկի առևանգում


=== Վավերագրական ֆիլմեր ===
2002 թ. - Դավիթ
2003 թ. - Սպիտակ գերեզմանի երեխաները
2008 թ. - Բաղնիքի օր
2009 թ. - Շուվգեյ քամի
2012 թ. - Ավստրալիա


== Ծանոթագրություններ ==


== Արտաքին հղումներ ==
Ալեքսեյ Ֆեդորչենկո (անգլ.) Internet Movie Database կայքում
«Алексей Федорченко: «Наш фильм – языческая комедия»»։ Радио «Голос России»։ 2013-06-21։ Արխիվացված օրիգինալից 2013-07-17-ին։ Վերցված է 2013-07-10 
«В Екатеринбурге показали новый фильм Федорченко»։ Российская газета։ 3 июля 2013։ Վերցված է 2013-07-03
Բուգրովատկա (գյուղ, Սվետլովոդսկի շրջան)

Անվան այլ կիրառումների համար տե՛ս՝ ԲուգրովատկաԲուգրովատկա (ուկրաիներեն՝ Бугруватка), գյուղ Ուկրաինայի Կիրովոգրադի մարզի Սվետլովոդսկի շրջանում։
2001 թվականի տվյալներով Բուգրովատկա գյուղում բնակվում էր 14 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վ․ Վոլոդարսկի

Վ․ Վոլոդարսկի (ռուս.՝ В. Володарский, իսկական անուն-ազգանունը՝ Մոիսեյ Մարկովիչ Գոլդշտեյն [Моисей Маркович Гольдштейн], դեկտեմբերի 11, 1891(1891-12-11), Ստարիյ Օստրոպոլ (գյուղ, Ստարոկոնստանտինովի շրջան), Նովոգրադ-Վոլինսկի շրջան, Վոլինիայի նահանգ, Ռուսական կայսրություն - հունիսի 20, 1918(1918-06-20), Պետրոգրադ, Խորհրդային Ռուսաստան), մարքսիստ հեղափոխական, խորհրդային քաղաքական գործիչ, ՌԿ(բ)Կ անդամ (1917)։
1905 թվականին մտել է Բունդ, ապա եղել մենշևիկ։ 1908–1911 թվականներին քարոզչական աշխատանք է տարել Վոլինի և Պոդոլսկի նահանգներում։
Բազմիցս ձերբակալվել է, 1911 թվականին՝ աքսորվել Արխանգելսկի նահանգ։ 1913 թվականին տարագրվել է Հյուսիսային Ամերիկա, ուր մտել է Ամերիկայի սոցիալիստական կուսակցության և դերձակների ինտերնացիոնալ արհմիության մեջ։ Առաջին համաշխարհային պատերազմի (1914–1918) շրջանում եղել է ինտերնացիոնալիստ։
1917 թվականին վերադարձել է Պետրոգրադ, հարել «մեժռայոնցիներին» (որոնք փորձում էին միավորել բոլշևիկներին ու մենշևիկներին), ապա ընդունվել բոլշևիկյան կուսակցության շարքերը։ Ընտրվել է ՌՍԴԲ(բ) կ Պետրոգրադի կոմիտեի անդամ, ՌՍԴԲ(բ) կ VI համագումարի (1917), Սովետների II–IV համագումարների պատգամավոր։ 1917 թվականի սեպտեմբերին ընտրվել է Պետրոգրադի սովետի նախագահության անդամ։ Ակտիվորեն մասնակցել է Հոկտեմբերյան հեղափոխությանը, որի հաղթանակից հետո եղել է մամուլի, պրոպագանդայի և ագիտացիայի գործերի կոմիսար, «Կրասնայա գազետա» (ռուս.՝ «Красная газета») թերթի խմբագիր։
1918 թվականին սպանվել է Սոցիալիստ-հեղափոխականների կուսակցության (Էսէռներ) անդամ Գրիգորի Սեմյոնովի կողմից։ Թաղված է Լենինգրադում՝ Մարսյան դաշտում։
(5504) Լանզերոտի

(5504) Լանզերոտի (անգլ.՝ Lanzerotti), աստերոիդ աստերոիդների հիմնական գոտում։ Հայտնաբերվել է 1985 թվականի մարտի 22-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,613689 ա. մ., առավելագույնը մոտենում է 2,4229 ա. մ. հեռավորության վրա և հեռանում 2,8045 ա. մ.։ Արեգակի շուրջ մեկ ամբողջական պտույտ է կատարում 1543,4 երկրային օրվա ընթացքում, իր ուղեծրով շարժվելով միջինում 0,233251 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,69° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5504) Լանզերոտի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բերդևան

Անվան այլ կիրառումների համար տե՛ս՝ Բերդևան (այլ կիրառումներ)Բերդևան, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Վալերի Ուտկին

Վալերի Ուտկին (ռուս.՝ Вале́рий Ива́нович У́ткин, հունվարի 5, 1955(1955-01-05)), ռուսական դիվանագետ։


== Կենսագրություն ==
Ավարտել է Մոսկվայի Մ․ Լոմոնոսովի անվան պետական համալսարանին կից Ասիայի և Աֆրիկայի երկրների ինստիտուտը (1977)։ Դիվանագիտական գործունեությամբ սկսել է զբաղվել 1984 թվականից։

1994-1996 թվականներին՝ Էրիթրեայում Ռուսաստանի դեսպանատան առաջին քարտուղար։
1996-1997 թվականներին՝ Էրիթրեայում Ռուսաստանի դեսպանատան խորհրդական։
1997-1998 թվականներին՝ Ռուսաստանի ԱԳՆ Աֆրիկայի վարչության խորհրդական։
1998-2000 թվականներին՝ Ռուսաստանի ԱԳՆ Աֆրիկայի վարչության պետ։
2000 թվականին՝ Ռուսաստանի ԱԳՆ Աֆրիկայի դեպարտամենտի տնօրենի տեղակալ։
2000-2004 թվականներին՝ Ռուսաստանի ԱԳՆ Աֆրիկայի դեպարտամենտի փոխտնօրեն։
2004 թվականի փետրվարի 6-ից-2008 թվականի հոկտեմբերի 14-ը՝ Ուգանդայում Ռուսաստանի Դաշնության արտակարգ և լիազոր դեսպան։
2009-2010 թվականներին՝ Ռուսաստանի ԱԳՆ Աֆրիկայի դեպարտամենտի փոխտնօրեն։
2010 թվականի հոկտեմբերի 29-ից-2014 թվականի հուլիսի 23-ը՝ Եթովպիայում Ռուսաստանի Դաշնության արտակարգ և լիազոր դեսպան և Ադիս Աբեբայում Աֆրիկյան միությանը կից լիազոր ներկայացուցիչ՝ համատեղության կարգով։
2014-2017 թվականներին՝ Ռուսաստանի ԱԳՆ Աֆրիկայի դեպարտամենտի տնօրեն, Աֆրիկյան տարածաշրջանային կազմակերպությունների հետ կապերի հարցերով ԱԳ նախարարի հատուկ ներկայացուցիչ։
2017 թվականի հուլիսի 24-ից՝ Նամիբիայում Ռուսաստանի Դաշնության արտակարգ և լիազոր դեսպան։Ամուսնացած է, ունի չափահաս դուստր։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2005 թվականի մայիսի 7)։
1-ին դասի արտակարգ և լիազոր դեսպանորդ (2011 թվականի հուլիսի 25)։
Արտակարգ և լիազոր դեսպան (2015 թվականի դեկտեմբերի 22)։


== Ծանոթագրություններ ==


== Արտաքին հղումներ ==
Կենսագրությունը Եթովպիայում Ռուսաստանի դեսպանատան կայքում Archived 2013-10-25 at the Wayback Machine.(անգլ.)
Կենսագրությունը Ռուսաստանի ԱԳՆ կայքում
1092

1092 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1092 թվականն է, 
XI դարի 92-րդ տարին։


== Դեպքեր ==


== Ծնունդներ ==


== Մահեր ==
Վիկտոր Պացաև

Վիկտոր Իվանովիչ Պացաև (ռուս.՝ Виктор Иванович Пацаев, հունիսի 19, 1933(1933-06-19), Ակտոբե, Ղազախստանի ինքնավար սոցիալիստական խորհրդային հանրապետություն, ՌԽՖՍՀ, ԽՍՀՄ - հունիսի 30, 1971(1971-06-30), Սոյուզ 11 և ցածր մերձերկրյա ուղեծիր), խորհրդային տիեզերագնաց-օդաչու, Խորհրդային Միության հերոս (1971, հետմահու)։


== Կենսագրություն ==
1955 թվականին ավարտել է Պենզայի ինդուստրիալ (այժմ՝ պոլիտեխնիկական) ինստիտուտը։ ԽՍՀՄ տիեզերագնացների ջոկատում եղել է 1969 թվականից։ 1971 թվականի մայիսին եղել է Երևանում։ 1971 թվականի հունիսի 6-ին, որպես փորձարկող օդաչու, Գ․ Դոբրովոլսկու և Վ․ Վոլկովի հետ, թռիչք է կատարել «Սոյուզ-11» տիեզերանավով։

1971 թվականի հունիսի 7-ից թռիչքն ընթացել է ապրիլի 19-ից շուրջերկրյա ուղեծրում գտնվող «Սալյուտ» գիտակայանի հետ։ Ուղեծրում փորձարկել է «Օրիոն-1» տիեզերական աստղադիտակը։ Հունիսի 30-ին թռիչքի ծրագիրն ավարտելուց հետո Երկիր վերադառնալիս՝ Պացաևը և անձնակազմի մյուս անդամները զոհվել են։
Թաղված է Կարմիր հրապարակում, Կրեմլի պատի մոտ։


== Ծանոթագրություններ ==
Ռոք շրջան (Նեբրասկա)

Անվան այլ կիրառումների համար տե՛ս՝ Ռոք շրջան (այլ կիրառումներ)Ռոք շրջան (անգլ.՝ Rock County), ԱՄՆ Նեբրասկա նահանգի 93 վարչական միավորներից մեկը։ Ընդհանուր տարածությունը 2.611 կմ² է, բնակչությունը՝ 1.756 մարդ (2010 թ. տվյալներով)։ Շրջկենտրոնն է Բասետ բնակավայրը։ Կազմավորվել է 1885 թ.։
Աջիրա

Աջիրա (իտալերեն՝  Agira ), քաղաք Իտալիայում, գտնվում է Սիցիլիա մարզում՝ Էննա գավառում։
Բնակչությունը 8358 մարդ (31.05.2007 թվականի տվյալներով), բնակչության խտությունը 51,24 մարդ/կմ²։ Զբաղեցնում է 163,09 կմ² տարածք։ Փոստային ինդեքս՝ 94011։ Հեռախոսային կոդ՝ 0935։
Բնակչության հովանավոր սուրբ համարվում է Filippo d'Agira: Ամեն տարի քաղաքի տոնը նշվում է մայիսի 12-ին և օգոստոսի 12-ին։


== Ժողովրդագրություն ==
Բնակչության աճը


== Կոմունայի վարչակազմ ==
Հեռախոսահամար՝ 0935 961011
Էլեկտրոնային փոստ՝ municipio@comune.agira.en.it
Պաշտոնական կայք՝ http://www.comune.agira.en.it/ Archived 2006-05-01 at the Wayback Machine.


== Արտաքին հղումներ ==
http://www.comune.agira.en.it/ Archived 2006-05-01 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սվիրիդոնովո (գյուղ, Պոչինկովսկի շրջան)

Սվիրիդոնովո (ռուս.՝ Свиридоново), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 16 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դարվինի պետական թանգարան

Դարվինի պետական թանգարան (ռուս.՝ Государственный Дарвиновский музей), Մոսկվայի ամենամեծ թանգարաններից մեկը։


== Պատմություն ==
Թանգարանի ստեղծման նախաձեռնությունը պատկանում է կենդանաբան Ալեքսանդր Կոտսին, որը թանգարանը հիմնադրել է 1907 թվականին։ Պյոտր Սուշկինի և Նիկոլայ Կոլցովի հրավերով Կոտսը Մոսկվայի կանանց բարձրագույն դասընթացներում սկսեց կարդալ էվոլյուցիոն ուսուցման դասեր՝ որպես տեսողական նյութ  օգտագործելով կենդանիների խրտվիլակների հավաքածուն, որը 1913 թվականին նվիրել է դասընթացների կենդանաբանական լաբորատորիային։
Դրանից հետո Դևիչի պոլեի դասընթացների շենքում տեղակայված հավաքածուն հայտնի դարձավ որպես Մոսկվայի կանանց բարձրագույն դասընթացների էվոլյուցիոն տեսության թանգարան։ Այդ ժամանակ որոշվեց թանգարանի փաստացի հիմնադիրների կազմը`Ա. Ֆ. Կոտս, Ն. Ն. Լատիգինա-Կոտս, Վասիլի Վատագին և Ֆ. Ե. Ֆեդուլով։
Իր օրագրում 1918 թվականին Կոտսը գրել է.

1922 թվականին ստեղծվել է ինքնուրույն պետական հաստատություն՝ Դարվինի թանգարանը ։
1964 թվականին թանգարանի տնօրենի պաշտոնում շարունակել է աշխատել Ա. Ֆ. Կոտսը։
Մինչև 1989 թվական թանգարանի հավաքածուի հիմնական պահապանն է եղել Վալենտինա Օրեշնիկովան (1946-1989), ով մինչև 1970 թվականը եղել է թանգարանի խրտվիլակագործը։ Նրա շնորհիվ թանգարանի հավաքածուն համալրվել է արժեքավոր ցուցանմուշներով և նկարիչների 1970-1980 թվականներին արվեստի գործերով, այդ թվում՝ Ալեքսանդր Բելաշովի, Անդրեյ Մարցի և այլոց։ Դարվինի թանգարանը դարձավ անիմալիստական ոճի գեղանկարներ ներառող երկրի ամենահարուստ հավաքածուի սեփականատերը։ Այն շարունակեց Ա. Ֆ. Կոտցի և Վ. Ա. Վատագինի դպրոցի թանգարանային ավանդույթները, պատրաստվելով նոր շենք տեղափոխելու ցուցանմուշները։


=== Թանգարանի նոր շենք ===
1995 թվականին բացվել է թանգարանի նոր շենքը, որի շինարարությունը տևել է քսան տարի։ 
Այսօր Դարվինի թանգարանը Եվրոպայի ամենամեծ բնագիտական թանգարանն է։ Ներկայացվող ցուցադրությունները պատմում են էվոլյուցիայի տեսության պատմության ձևավորումը, Երկրի վրա կյանքի բազմազանությունը, փոփոխականության և ժառանգականության, բնական ընտրության և բնության մեջ գոյատևման պայքարի մասին։ Ֆոնդերի եզակի մասն են կազմում աբեռացիոն ձևերի հավաքածուն, ալբինիզմի և մելանիզմի հավաքածուն, մահացած շնաձկների ատամների  հավաքածու, հազվագյուտ գրքեր, անիմալիստական արվեստի գործեր։ Թանգարանի սրահներում կան համացանցին միացված համակարգիչներ, որոնք հնարավորություն են տալիս մանրամասն տեղեկատվություն ստանալ ոչ միայն թանգարանի, այլև Ռուսաստանում բազմաթիվ այլ խոշոր բնագիտական ​​թանգարանների մասին։
1988 թվականից թանգարանը գլխավորել է Աննա Կլյուկինան։


== Նշանավոր աշխատակիցներ ==
Վասիլի Վատագին, նկարիչ-անիմալիստ
Ալեքսանդր Կոտս, առաջին տնօրեն
Վալենտինա Օրեշնիկովա, գլխավոր թանգարանապահ
Պյոտր Սմոլին, գիտաշխատող, էքսկուրսավար, դասախոս, գլխավոր թանգարանապահ
Ալեքսանդր Ֆորմազով, կենդանաբան և աշխարհագրագետ


== Ցուցանմուշներ ==

		
		
		


== Ծանոթագրություններ ==


== Արտաքին հղումներ ==
Պաշտոնական կայք
Մոնտանժ

Մոնտանժ  (ֆր.՝ Montanges) կոմունա Ֆրանսիայում, մտնում է Ռոն Ալպեր մարզի կազմի մեջ։ Վարչություն՝ Էն։ Մտնում է Բելգարադ սուր Բալզերին կանտոնի կազմի մեջ։ Կոմունայի շրջանը Նատյուան է։
Կոմունայի կոդը INSEE՝ 01257։


== Կլիմա ==
Կլիման կիսախոնավ է, ձմռանը ցուրտ է, իսկ ամռանը՝ տաք։ Կոմունայում անձրևներ հաճախ են լինում, հիմնականում ամռան ամիսներին։


== Բնակչություն ==
Կոմունայի բնակչությունը 2010 թվականին կազմել է 1646 մարդ։
Աղբյուր = INSEE


== Ծանոթագրություններ ==


== Արտաքին հղումներ ==
Национальный институт статистики
Կուշնյա

Կուշնյա (ռուս.՝ Кушня, բաշկիրերեն՝ Ҡушна), գյուղ Ռուսաստանի Բաշկորտոստան հանրապետության Կալտասինսկի շրջանի կազմում։
Բնակչությունը 2009 թվականին գրանցված տվյալներով կազմում էր 139 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հարձակում (հուշահամալիր)

«Հարձակում» հուշահամալիր (ռուս.՝ Мемориал «Атака»), հուշահամալիր Ռուսաստանի Դաշնության Սանկտ Պետերբուրգ քաղաքում։ Մտնում է «Փառքի կանաչ գոտի» համալիրի կազմի մեջ։ Գտնվում է Գոստիլիցկոյե խճուղու 8-րդ կիլոմետրում։


== Պատմություն ==
«Հարձակում» հուշահամալիրը կառուցվել է 1969 թվականին Օրանիենբաումի հենակետի 1941-1944 թվականների պաշտպանության սահմանագծի տեղում (ճարտարապետ՝ Ա. Ի. Ալիմով, քանդակագործներ՝ Է. Մ. Աղայան, Բ. Ա. Սվինին, ինժեներ՝ Վ. Մ. Իոֆֆե)։
1944 թվականի հունվարյան մարտերին մասնակցած Տ-34 տանկը կանգնեցված է 6-մետրանոց բետոնե պատվանդանի վրա։ Հուշատախտակին նշված են այն զորամասերն ու ստորաբաժանումները, որոնք 1941 թվականի սեպտեմբերին կանգնեցրին գերմանացիների առաջխաղացումը և սահմանը պահեցին մինչև Լեոնիդ Գովորովի բանակի ժամանումը։
Պատվանդանին կանգնած Տ-34 տանկը մեկն է այն 204 տանկերից, որոնք պայքարում էին ֆաշիստների դեմ։ Պատվանդանի վրա գրված է. «1941-1944։ Այստեղով է անցել Օրանիենբաումի հենակետի պաշտպանական գիծը Լենինգրադի հերոսական պաշտպանության ժամանակ»։
«Հարձակում» հուշահամալիրը «Փառքի կանաչ գոտի» համալիրի մի մասն է։ Ըստ հուշահամալիրի հեղինակների մտահղացման՝ դեպի վեր սլացող տանկը դարձել է թշնամու վրա պատրաստվող Հարձակումի խորհրդանիշը։ Ու թեև իրադարձություններից անցել են տասնամյակներ, այսօր էլ «Հարձակում» հուշահամալիրը բավական արտահայտիչ փոխանցում է Օրանիենբաումի հենակետի պաշտպանների լարվածությունն ու թշնամուն Լենինգրադի պատերի տակից քշելու հույսը։


== Ծանոթագրություններ ==


== Գրականություն ==
Гусаров А. Ю. Памятники воинской славы Петербурга. — СПб.: Паритет, 2010. — 400 с. — ISBN 978-5-93437-363-5.


== Հղումներ ==
Энциклопедия Санкт-Петербург.(չաշխատող հղում)
Նովոսյոլովկա (քաղաքատիպ ավան, Ուկրաինա)

Անվան այլ կիրառումների համար տե՛ս՝ ՆովոսյոլովկաՆովոսյոլովկա (ուկրաիներեն՝ Новоселівка), քաղաքատիպ ավան Ուկրաինայի Դոնեցկի մարզի Կրասնոլիմանի շրջանում։
2011 թվականի տվյալներով Նովոսյոլովկա քաղաքատիպ ավանում բնակվում էր 1 392 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Թուբմանբուրգ

Թուբմանբուրգ (անգլերեն՝ Tubmanburg), փոքր քաղաք Լիբերիայի հյուսիսում։ Բնակչությունը կազմում է 13,114 մարդ՝ 2008 թվականի տվյալներով։ Քաղաքը գտնվում է Բոմի երկրամասում և հանդիսանում է երկրամասի վարչկենտրոնը։
Գրուզսկոե (գյուղ, Կրոլևեցի շրջան)

Անվան այլ կիրառումների համար տե՛ս՝ ԳրուզսկոեԳրուզսկոե (ուկրաիներեն՝ Грузьке), գյուղ Ուկրաինայի Սումիի մարզի Կրոլևեցի շրջանում։
2001 թվականի տվյալներով Գրուզսկոե գյուղում բնակվել է 881 մարդ։
Գրուզչանսկի գյուղական խորհրդի վարչական կենտրոնն է, որը, բացի այդ, ներառում է Մոստիշչե և Տարասովկա գյուղերը։


== Աշխարհագրական դիրք ==
Գրուզսկոե գյուղը գտնվում է Ռետ գետի աջ ափից 2 կմ հեռավորության վրա։ 1,5 կմ հեռավորության վրա են գտնվում Մոստիշչե և Տարասովկա գյուղերը։ Գյուղի միջով հոսում է ամբարտակով ցամաքող առվակ։ Գյուղը շրջապատված է կաղնու անտառով։ Մոտակայքում են Տ-1907 մայրուղին և երկաթգիծը, Ռետ կայարանը գտնվում է 3,5 կմ հեռավորության վրա։


== Պատմություն ==
Գրուզսկոե գյուղը հայտնի է 17-րդ դարի 60-ական թվականներից։ Հայտնի է, որ գյուղը պատկանել է այնպիսի ընտանիքների ներկայացուցիչների, ինչպիսիք են Գոլուբին և Մակովսկին։ 1922 թվականին՝ բոլշևիկյան հեղաշրջումից հետո, գյուղում ստեղծվել են «Բոլշևիկ» և «Կարմիր տրուդովիկ» կոլտնտեսությունները։ Հայրենական մեծ պատերազմի տարիներին մոբիլիզացվել է 437 գյուղացի։ 1990 թվականին գյուղում գործել է մանկապարտեզ, 100 հոգանոց հանրակացարան, մշակույթի տուն, 162 հոգանոց դպրոց։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆուտբոլի Բելառուսի Սուպերգավաթ 2015

Ֆուտբոլի Բելառուսի Սուպերգավաթ 2015, ֆուտբոլի Բելառուսի Սուպերգավաթի 6-րդ խաղարկումն է, որն անցկացվել է 2015 թ. մարտի 14-ին Պինսկ քաղաքի «Վոլնա» մարզադաշտում։ Եզրափակիչ խաղում միմյանց դեմ մրցում էին 2013/14 մրցաշրջանի հաղթող «ԲԱՏԷ» և 2013/14 մրցաշրջանի գավաթակիր Սոլիգորսկ քաղաքի «Շախտյոր» ակումբները։
Խաղի հիմնական ժամանակն ավարտվում է 0:0 հաշվով։ Հետխաղյա 11 մետրանոց հարվածաշարում ավելի ուժեղ է գտնվում «ԲԱՏԷ» ակումբը (3:0), որն արդեն 5-րդ անգամ է կարողանում նվաճել տիտղոսը։


== Խաղ ==


== Խաղի վիճակագրություն ==


== Ծանոթագրություններ ==


== Հղումներ ==
Суперкубок. Черника суббота
Ստորին Ուսթուկրան

Ուսթուկրան Ստորին, գյուղ Արևմտյան Հայաստանում, Բիթլիսի վիլայեթի Վարդոյի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Խեոթի

Խեոթի (վրաց.՝ ხეოთი), գյուղ Վրաստանում։ Գտնվում է Սամցխե-Ջավախք մարզի Ախալցխայի շրջանում։


== Դիրք ==
Գյուղը գտնվում է ծովի մակարդակից 1420 մետր բարձրության վրա։ Շրջկենտրոն Ախալցխայից հեռու է 22 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 255 մարդ։


== Ծանոթագրություններ ==
Բուկի (քաղաքատիպ ավան, Ուկրաինա)

Անվան այլ կիրառումների համար տե՛ս՝ ԲուկիԲուկի (ուկրաիներեն՝ Буки), քաղաքատիպ ավան Ուկրաինայի Չերկասիի մարզի Մանկովկայի շրջանում։
Չճշտված տվյալներով Բուկի քաղաքատիպ ավանում բնակվում էր 2 230 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Բրյումեց

Բրյումեց (ֆր.՝ Brumetz), Ֆրանսիայում գտնվող համայնք, մտնում է Պիկարդիա երկրամասի կազմի մեջ։ Համայնքի գավառն է հանդիսանում Էնան։ Մտնում է Վիլեր Կոտրե համայնքի կազմի մեջ։ Համայնքի շրջանն է հանդիսանում Շատո Թեռին։
Համայնքի INSEE ծածկագիրն է 02125։


== Բնակչություն ==
Համայնքի բնակչությունը 2010 թվականի մարդահամարի տվյալներով կազմել է 222 մարդ։


== Տնտեսություն ==
2010 թվականին 127 մարդկանցից (15—64 տարեկան) 95-ը եղել են առավելապես ակտիվ տնտեսվարողներ, 32-ը եղել են համեմատաբար ոչ ակտիվ (ակտիվության ցուցանիշը կազմել է 74,8 %, 1999 թվականին եղել է 72,4 %)։ 95 ակտիվ քաղաքացիներից 83-ը եղել են աշխատունակ (48 տղամարդ և 35 կին), անաշխատունակների թիվը կազմել է 12 (2 տղամարդ և 10 կին)։ 32 ոչ ակտիվ քաղաքացիներից 8-ը եղել են կամ աշակերտ կամ էլ ուսանող, 7-ը եղել են թոշակառու, 17 անձ եղել են ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Աղբյուրներ ==
Վիճակագրության ազգային ինստիտուտ. Բրյումեց (ֆր.)


== Ծանոթագրություններ ==
Ոսկե ճուտիկը

«Ոսկե ճուտիկը» (ուկրաիներեն՝ Золоте курча), «Կիևգիտֆիլմ» ստուդիայի նկարված մուլտիպլիացիոն ֆիլմ, որ թողարկվել է 1981 թվականին։


== Սյուժե ==
Հավիկ Ռյաբան ձու է ածում, բայց ոչ թե սովորական, այլ ոսկե, ինչպես հեքիաթներում է լինում։
Իմանալով այդ մասին՝ ժլատ Աղվեսը Գայլին դրդում է գողանալ Ռյաբային Պապից ու Տատից։ Սակայն Գայլին հաջողվում է տանել միայն ոսկե ձուն։ Աղվեսը հույս ուներ, որ այդ ձվից դուրս կգա նոր հավ, որը կածի ոսկե ձվեր։ Նա Գայլին ստիպում է թուխս նստել ձվի վրա, և նա երկար ժամանակ պառկում է ձվի վրա ու տաքացում այն։ Սակայն ձվից դուրս է գալիս աքաղաղ ճուտիկ, և Աղվեսի բոլոր հույսերը հօդս են ցնդում։ Վրդովված Աղվեսն առաջարկում է ուտել ճուտիկին։ Սակայն Գայլը զայրանում է, հեռու քշում Աղվեսին և ճուտիկին վերադարձնում Պապին, Տատին ու Ռյաբային։


== Ստեղծողներ ==
Սցենարի հեղինակ՝ Վլադիմիր Պռլով
Ռեժիսոր՝ Ելենա Բարինովա
Բեմադրող նկարիչ՝ Նատալյա Չեռնիշյովա
Ֆիլմում օգտագործված երաժշտության հեղինակներ՝ Վլադիմիր Իլին, Անդրեյ Պետրով
Օպերատոր՝ Անատոլի Գավրիլով
Հնչյունային օպերատոր՝ Վիկտոր Գրուզդև
Նկարիչ-մուլտիպլիկատորներ՝ Ի. Բորոդավկո, Վլադիմիր Վրուբլևսկի, Է. Պերետյատկո, Նատալյա Մարչենկովա, Վլադիմիր Վիշեգորոդցև
Դերերը հնչյունավորել են՝ Կլարա Ռումյանովա (Ճուտիկ), Բորիսլավ Բրոնդուկով (Պապ/Գայլ), Ե. Գուզեևա (Տատ/Աղվես)
Խմբագիր՝ Սվետլանա Կուցենկո
Ֆիլմի տնօրեն՝ Իվան Մազեպա


== Պարգևներ և մրցանակներ ==
1981 — «Հեքիաթ» համամիութենական կինոփառատոն Մոկվայում, մրցանակ
1981 — «Молодость-81» համամիութենական կինոփառատոն Կիևում, մրցանակ


== Թողարկում ==
Թողարկվել է DVD-ով  «Капитошка» հավաքածուում։


== Ծանոթագրություններ ==


== Արտաքին հղումներ ==
«Ոսկե ճուտիկը» մուլտֆիլմը «Անիմատոր.ռու» կայքում
«Ոսկե ճուտիկը»(անգլ.) ֆիլմը Internet Movie Database կայքում
Նեխվորոշչանսկի գյուղական խորհուրդ (Նովոսանժարսկի շրջան)

Նեխվորոշչանսկի գյուղական խորհուրդ  (ուկրաիներեն՝ Нехворощанська сільська рада), Ուկրաինայի Պոլտավայի մարզի Նովոսանժարսկի շրջանում։
2001 թվականի տվյալներով Նեխվորոշչանսկի գյուղական խորհրդում բնակվում էր 2538 մարդ։ Բնակավայրը զբաղեցնում է 91,50 կմ² տարածք։ Բնակչության խտությունը կազմում էր 27,74 մարդ/կմ²։ Խորհրդում կա 1 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
ՄԱԿ-ի Անվտանգության խորհրդի բանաձևերի ցանկ (401-500)

Ստորև ներկայացված է ՄԱԿ-ի Անվտանգության Խորհրդի 401-ից մինչև 500 բանաձևերի ցանկը, որոնք ընդունվել են ՄԱԿ-ի Անվտանգության Խորհրդի կողմից 1976 թվականի դեկտեմբերի 14-ից մինչև 1980 թվականի հունվարի 28-ը։


== Ծանոթագրություններ ==
Պորտելլայի իշխանություն

Պորտելլայի իշխանություն, Կիլիկիայի հայկական թագավորության մեջ մտնող շուրջ երեք տասնյակ ավատատիրական իշխանություններից մեկը։ Կոռիկոսի իշխանությունը Կիլիկյան Հայաստանի ամենաարտոնված իշխանությունների մեկն էր, քանի որ սահմանամերձ էր։ Գտվնում էր սիրիական սահմանի մոտ՝ Միջերկրական ծովի ափամերձ շրջանում։


== Տես նաև ==
Կիլիկյան Հայաստանի վարչական բաժանում


== Ծանոթագրություններ ==
Մարզիա Դավուդովա

Մարզիա Յուսուֆ կըզի Դավուդովա (ադրբ.՝ Mərziyyə Yusif qızı Davudova, նոյեմբերի 25 (դեկտեմբերի 8), 1901, Աստրախան, Ռուսական կայսրություն - հունվարի 6, 1962(1962-01-06), Բաքու, Ադրբեջանական ԽՍՀ, ԽՍՀՄ), ադրբեջանցի խորհրդային դերասանուհի, ԽՍՀՄ ժողովրդական արտիստուհի (1949)։ 
Բեմական գործունեությունն սկսել է 1917 թվականին, Աստրախանում։ 1920 թվականից աշխատել է Բաքվի ադրբեջանական (այժմ՝ Մ․ Ազիզբեկովի անվան) թատրոնում։ Լավագույն դերակատարումներից են՝ Սևիլ (Ջաբարլիի «Սևիլ»), Լյուբով Յարովայա (Տրենյովի «Լյուբով Յարովայա»), խուրաման (Վուրղունի «Վագիֆ»), Կաբանիխա (Ա․ Օստրովսկու «Ամպրոպ»)։ Ազիզբեկովի անվան թատրոնում 1930 թվականին խաղացել է Մուսան, 1952 թվականին՝ Սանամ (Շիրվանզադեի «Նամուս»), 1930-ական թվականներին Սուսան և Դեզդեմոնա՝ Տ․ Աբելյանի, Դեզդեմոնա՝ Վ․ Փափազյանի ընկերակցությամբ, Բաքվի հայկական թատրոնի կոլեկտիվի հետ՝ Սևիլ։ Գրել է հուշեր Ազիզբեկովի անվան թատրոնի հրեական հյուրախաղերի (1954), հայ և ադրբեջանցի թատերական գործիչների բարեկամության մասին։ Արժանացել է ԽՍՀՄ պետական մրցանակի (1948)։


== Ծանոթագրություններ ==
Մակ-Դաֆի շրջան (Ջորջիա)

Մակ-Դաֆի շրջան (անգլ.՝ McDuffie County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 673 կմ² է, բնակչությունը՝ 21.231 մարդ (2010 թ. տվյալներով)։ Շրջկենտրոնն է Թոմսոն բնակավայրը։ Կազմավորվել է 1870 թ.։
Ջոն Լորդ

Ջոն Լորդ (անգլ.՝ Jonathan „Jon” Douglas Lord, լրիվ անունը՝ Ջոնաթան Դուգլաս Լորդ, հունիսի 9, 1941(1941-06-09)[…], Լեսթեր, Միացյալ Թագավորություն - հուլիսի 16, 2012(2012-07-16)[…], Լոնդոն, Մեծ Լոնդոն), անգլիացի երաժիշտ, երգահան, ստեղնահար-նորարար (Համմոնդ), հատկապես հայտնի որպես Դիփ Փարփլի համահիմնադիր։ Նվագել է նաև Whitesnake, Paice, Ashton & Lord, The Artwoods և Flower Pot Men խմբերում։ 2002 թ. հանդես էր գալիս որպես մենակատար։


== Կենսագրություն ==
Ծնվել է 1941 թվականին Լեյքեսթերում։ Հինգ տարեկանից ուսանել է դասական դաշնամուր։ 1968 թվականին դառնալով Դիփ Փարփլի հիմնադիր՝ մինչև 1970 թվականը խմբի ղեկավարն էր։ Նա հեղինակն է "Child in Time" երգի հանրահայտ ստեղնային նախերգանքի։
Կատարել է նաև Խաչատրյանի «Սուսերով պարի» ռոք-տարբերակը։
Վերջին ձայնագրած երգի հասույթը տրամադրվել է Գյումրու դպրոցի շինարարությանը։ Մահացել է քաղցկեղից։


== Ծանոթագրություններ ==


== Հղումներ ==
Պաշտոնական կայք
Դիսկոգրաֆիա
Կենսագրություն
Կարմիր Ղրիմ (խուտոր)

Կարմիր Ղրիմ (ռուս.՝ Красный Крым - Կրասնի Կրիմ), հայաբնակ խուտոր  Ռուսաստանի Դաշնության Ռոստովի մարզի Մյասնիկովի շրջանում, Դոնի Ռոստովից 15 կմ հեռավորության վրա, Ռոստով-Նովոշախտինսկ ճանապարհին։ Կարմիր Ղրիմի գյուղական համայնքի վարչական կենտրոնն է։


== Բնակչությունը ==
Համաձայն 2010 թվականի տվյալների, գյուղն ուներ 1063 բնակիչ։


== Պատմությունը ==
Գյուղը հիմնադրել են 1925 թվականին Թոփտիից տեղափոխված 9 ընտանիքները։


== Տնտեսությունը ==
Կարմիր Ղրիմի գյուղական խորհրդի կազմի մեջ մտնում են Լենինական, Լենինավան, Կարմիր Ղրիմ և Փոքր Սալա գյուղերը։ Բնակիչներն զբաղվում են երկրագործությամբ (ցորենի, բանջարեղենի մշակություն), անասնապահությամբ և այգեգործությամբ։ Գյուղն ունի ութամյա դպրոց, մշակույթի տուն, գրադարան, բուժկայան, կապի բաժանմունք և այլն։
Գյուղում կան փողոցներ Հովհաննես Թումանյանի և Ստեփան Շահումյանի անուններով։


== Ծանոթագրություններ ==
Շևչենկո (գյուղ, Նովոարխանգելսկի շրջան)

Անվան այլ կիրառումների համար տե՛ս՝ ՇևչենկոՇևչենկո (ուկրաիներեն՝ Шевченка), գյուղ Ուկրաինայի Կիրովոգրադի մարզի Նովոարխանգելսկի շրջանում։
2001 թվականի տվյալներով Շևչենկո գյուղում բնակվում էր 68 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռոնի Քոլմեն

Ռոնի Դին Քոլմեն (անգլ.՝ Ronnie Dean „Big Ron” Coleman, մայիսի 13, 1964(1964-05-13), Մոնրո, Վաշիտա շրջան, Լուիզիանա, ԱՄՆ), ամերիկացի պրոֆեսիոնալ բոդիբիլդեր։ Միակն է պրոֆեսիոնալ բոդիբիլդինգի ասպարեզում, ով 8 տարի անընդմեջ (1998-2005 թթ.) արժանացել է «Միստր Օլիմպիա» տիտղոսին։ Համարվում է աշխարհի բոլոր ժամանակների մեծագույն բոդիբիլդերներից մեկը։ Համարվում է նաև ռեկորդակիր (Լի Հեյնիի հետ) որպես կարիերայում ամենաշատը «Միստր Օլիմպիա» ճանաչված մարզիկ։


== Մարմնական տվյալներ ==


== Ֆիլմագրություն ==
1996 — «Առաջին մարզումը» (անգլ.՝ First Training)
2000 — «Անհավատալին» (անգլ.՝ Unbelievable)
2003 — «Հաղթանակի գինը» (անգլ.՝ The Cost of Redemption)
2005 — «Ճանապարհին» (անգլ.՝ On the Road)
2006 — «Անխոնջը» (անգլ.՝ Relentless)
2007 — «Անկոտրումը» (անգլ.՝ Invincible)
2018 — «Արքան» (անգլ.՝ The King)


== Ծանոթագրություններ ==


== Արտաքին հղումներ ==
Պաշտոնական կայք Archived 2004-04-05 at the Wayback Machine.
«MuscleSport» ամսագրի հոդվածը Ռոնի Քոլմանի մասին
Դուդուկ

Դուդուկ կամ ծիրանափող, հայկական փողային գործիք, որը նաև տարածված է Մերձավոր Արևելքում, այդ թվում՝ կովկասյան ազգերի կենցաղում։ Օգտագործվում է թե մենակատարային և թե անսամբլային ձևերով (մենակատար ու դամ պահող դուդուկներ և դհոլ)։ Աշխարհահռչակ կոմպոզիտոր Արամ Խաչատրյանը գրել է. «Դուդուկը միակ գործիքն է, որի նվագն ինձ ստիպում է լաց լինել»։


== Անվանում ==
Ըստ Հրաչյա Աճառյանի և Ստեփան Մալխասյանցի՝ «դուդուկ» անունը սերում է օսմանյան թուրքերեն «دودوك‎» (դյուդյուկ/դիւդիւկ)-ից։ Կոստանդնուպոլսի բարբառում արտասանվում է որպես «տյուտյուկ/տիւտիւկ», Ղարաբաղում՝ «դյուդյուգյ/դիւդիւգյ», իսկ Վանում՝ «դուդուկ»։ Թուրքահայ լեզվաբան Սևան Նշանյանը բառը բացատրում է որպես «սուլիչ», և համարում է բնաձայնություն՝ ընդօրինակելով գործիքը փչելիս լսվող ձայնը։ Թուրքերենում գրվում է «düdük» (դյուդյուկ/դիւդիւկ), իսկ ադրբեջաներենում կոչվում է «tütək» (տյուտէկ/տիւտէկ) կամ «balaban» (բալաբան)։
Հայերենում կա «ծիրանափող» տարբերակը։ Ոմանք պնդում են, որ սա է պատմական անվանումը, իսկ այլք ընդգծում են գրավոր աղբյուրների թվացյալ բացակայությունը և բառը համարում են նորաբանություն, որը ստեղծվել է թյուրքական փոխառությունը փոխարինելու համար։ Համատարած համաձայնություն չկա, և կատարյալ հետազոտական աշխատանք դեռևս չի կատարվել։


== Պատմություն ==
Ըստ որոշ տվյալների դուդուկը գործածվում է մ.թ.ա. 1200 թ-ից, չնայած կան տեսակետներ, որ այն 1,500 տարվա պատմություն ունի։ Հայկական դուդուկի պատմությունը հասնում է մինչև հայկական արքայից արքա Տիգրան Մեծի ժամանակները, ով կառավարել է մ.թ.ա. 95–մ.թ.ա. 55 թթ.: Ըստ էթնոերաժշտագետ Ջոնաթան ՄաքՔոլլումի՝

2005 թ. հայկական դուդուկի նվագը ճանաչվել է ՅՈՒՆԵՍԿՕ-ի համաշխարհային ոչ նյութական մշակութային ժառանգության գլուխգործոց, և մակարգվել է 2008-ին։ 


== Կառուցվածք ==
Դուդուկը պատրաստվում է ծիրանի ծառի փայտից։ Փողի երկարությունը լինում է 28, 33 կամ 40 սմ։
Նվագելու համար վերևի կողմում ունի յոթ կամ ութ անցք, հակառակ կողմում, բութ մատի համար՝ մեկ կամ երկու։ Եղեգից պատրաստված կրկնակի լեզվակն ունի 9-14 սմ երկարություն։ Նվագարանն ունի թավշյա, փափուկ տեմբր և տեխնիկական լայն հնարավորություններ, ինչը թույլ է տալիս կատարել տարաբնույթ բարդ, ծավալուն ստեղծագործություններ, մուղամներ, պարեղանակներ, երգային ժանրի նմուշներ։ Դուդուկն այսօր մեծ հետաքրքրություն է առաջացրել աշխարհի մասնագետ երաժիշտների և կոմպոզիտորների շրջանում՝ դուդուկի հայ վարպետների կատարողական բարձր վարպետության շնորհիվ։
Դուդուկի հայ վարպետները բազմաթիվ են՝ Կարապետ Եղոյան, Մարգար Մարգարյան, Լևոն Մադոյան, Վաչե Հովսեփյան, Խաչիկ Խաչատրյան, Ջիվան Գասպարյան, Նորայր Քարտաշյան, Վլադիմիր Հարությունյան, Սերգեյ Կարապետյան, Սուրեն Գրիգորյան, Մկրտիչ Մալխասյան, Գագիկ Գյուրջյան, Գևորգ Դաբաղյան, Վաչե Շարաֆյան, Նորայր Ժամհարյան, Կամո Սեյրանյան, Գևորգ Կարապետյան, Սարգիս Դավթյան և ուրիշներ։
Թեպետ դուդուկը համարվել է տղամարդու գործիք, սակայն 20-րդ դարի վերջում ի հայտ եկան նաև կին դուդուկահարներ՝ Արմինե Գրիգորյան (ԱՄՆ), Աննա Սարգսյան, Լիլիթ Հովսեփյան։
Երաժիշտ դուդուկահարների մեծ մասը տիրապետում է մի քանի նվագարանի, բացի դուդուկից նաև զուռնա, կլառնետ, շվի, երբեմն՝ սաքսաֆոն։


== Ծանոթագրություններ ==


== Տես նաև ==
Ջիվան Գասպարյան
Դուդուկի մոսկովյան փառատոն
Մարտին Երիցյան

Մարտին Շահենի Երիցյան (հունվարի 31, 1932(1932-01-31), Երևան, Հայկական ԽՍՀ, ԱԽՖՍՀ, ԽՍՀՄ - փետրվարի 20, 2022(2022-02-20), Երևան, Հայաստան), հայ ջութակահար, վինագործ։ Երևանի Կոմիտասի անվան պետական կոնսերվատորիայի պրոֆեսոր։
Վինագործ-վարպետ, Հայաստանում վինագործության հիմնադիր Շահեն Երիցյանի որդին։


== Կենսագրություն ==
Մարտին Երիցյանը ծնվել է 1932 թվականի հունվարի 31-ին, Երևանում։ Երաժշտական կրթություն ստացել է նախ Երևանի Ալեքսանդր Սպենդիարյանի անվան երաժշտական դպրոցում (Գոհար Հակոբյանի դասարան), Երևանի երաժշտական ուսումնարանում, ապա ավարտել է Երևանի Կոմիտասի անվան պետական կոնսերվատորիան, այնուհետև՝ ասպիրանտուրան և ընդունվել Հայաստանի ֆիլհարմոնիայի կվարտետ՝ որպես երկրորդ ջութակահար։ Կվարտետի կազմով 1969 թվականին Բրյուսելում մասնակցել է Եղիսաբեթ թագուհու անվան երաժշտական միջազգային մրցույթին։ Հյուրախաղերով հանդես է եկել Ֆրանսիայում, Իտալիայում, Ռուսաստանում և այլ երկրներում։ Դասավանդում է Երևանի Կոմիտասի անվան պետական կոնսերվատորիայի կվարտետի ամբիոնում (պրոֆեսոր)։ 1985 թվականին մեկնել է Չեխոսլովակիա, որտեղ աշխատել է հայտնի վինագործ Վլադիմիր Պիլարժի հետ, նրա արհեստանոցում։ 
Երիցյանը պատրաստել է ավելի քան 500 ջութակ, շուրջ 300 ալտ և 30 թավջութակ, 20-ից ավելի քանոն, 15 քեմանին ու 7 թավ քեմանին և այլ գործիքներ։ Գործիքների վրա գրում է. «Մարտին Երիցյան՝ որդին Շահենի։ Պատրաստված է Երևանում, այսինչ թվականին», գրում է լատիներեն։  


== Պարգևներ ==
Արժանացել է բազմաթիվ մրցանակների ու դիպլոմների։

Իտալիայի Ստրադիվարիուսի անվան միջազգային մրցույթի մրցանակ, 1980
«Աշխատանքային վաստակի համար» մեդալ, 2020


== Ծանոթագրություններ ==


== Արտաքին հղումներ ==
Մարտին Երիցյան. լարային երաժշտական գործիքների 60 տարվա վարպետը
Ացանո Սան Պաոլո

Ացանո Սան Պաոլո (իտալերեն՝ Azzano San Paolo), կոմունա Իտալիայում, Լոմբարդիա մարզի Բերգամոյի գավառում։
Բնակչությունը ըստ 1905 թվականի հունիսի 27-ի տվյալներով կազմում է 7351 մարդ։ Խտությունը կազմում է 1746 մարդ/կմ²։ Տարածքը՝ 4,21 կմ²։ Փոստային ինդեքս՝ 24052։ Հեռախոսային կոդ՝ 00035։


== Ժողովրդագրություն ==
Բնակչության աճը


== Արտաքին հղումներ ==
http://www.comune.azzano.bg.it/ Archived 2006-08-08 at the Wayback Machine.


== Ծանոթագրություններ ==
Վերոնիկա Սարոյան

Վիքիպեդիայում կան հոդվածներ  Սարոյան ազգանունով այլ մարդկանց մասին:Վերոնիկա Յուրիի Սարոյան (հոկտեմբերի 23, 1978(1978-10-23), Երևան, Հայկական ԽՍՀ, ԽՍՀՄ), հայ դերասանուհի։ ՀՀ վաստակավոր արտիստ (2010)։


== Կենսագրություն ==
Վերոնիկա Սարոյանը ծնվել է 1978 թվականի հոկտեմբերի 23-ին, Երևանում։ 1996 թվականին ավարտել է Երևանի Կ. Ստանիսլավսկու անվան ռուսական պետական դրամատիկական թատրոնի դերասանական ստուդիան, այնուհետև նույն թատրոնում աշխատանքի է ընդունվել որպես դերասանուհի։
Դասավանդել է Երևանի Կոնստանտին Ստանիսլավսկու անվան ռուսական թատրոնի ստուդիայում։


== Ներկայացումներ ==


=== Բեմադրությունների հեղինակ ===
«Ալադդինը և նրա կախարդական լամպը»
Մ. Թիբո «Իդեալական տղամարդը»


== Պարգևներ և մրցանակներ ==
ՀՀ վաստակավոր արտիստ, 2010


== Ծանոթագրություններ ==
Ժամանակակից արվեստի թանգարան (այլ կիրառումներ)

Ժամանակակից արվեստի թանգարան, կարող է վերաբերել՝

Ժամանակակից արվեստի թանգարան - թանգարան Փարիզում
Ժամանակակից արվեստի թանգարան - թանգարան Մեխիկոյում
Ժամանակակից արվեստի թանգարան - թանգարան Մակեդոնիայում
Ժամանակակից արվեստի թանգարան - թանգարան Երևանում
Ժամանակակից արվեստի թանգարան- թանգարան Օսլոյում
Impossible (երգ, Շոնթել)

Անվան այլ կիրառումների համար տե՛ս՝ Impossible (այլ կիրառումներ)Impossible (Անհնար), բարբադոսցի երգչուհի Շոնթելի երգն է։ Երգը գրվել է Արնթոր Բիրգիսսոնի և Ինա Վրոլդսենի կողմից և թողարկվել է 2010 թվականի փետրվարի 9-ին։
European Hot 100 Singles չարթում երգը զբաղեցրել է 2-րդ հորիզոնականը։


== Չարթեր ==


=== Շաբաթվա չարթեր ===
|style="width:50%; "|


=== Տարեվերջյան չարթեր ===


=== Ռադիո թողարկում ===


== Ծանոթագրություններ ==
Վասիլևկա (գյուղ, Տեոֆիպոլի շրջան)

Անվան այլ կիրառումների համար տե՛ս՝ ՎասիլևկաՎասիլևկա (ուկրաիներեն՝ Василівка), գյուղ Ուկրաինայի Խմելնիցկիի մարզի Տեոֆիպոլի շրջանում։
2001 թվականի տվյալներով Վասիլևկա գյուղում բնակվում էր 140 մարդ։ Բնակավայրը զբաղեցնում է 0,688 կմ² տարածք։ Բնակչության խտությունը կազմում էր 203,49 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(1940) Ուիպլ

(1940) Ուիպլ (անգլ.՝ Whipple), աստերոիդ աստերոիդների հիմնական գոտում։ Հայտնաբերվել է 1975 թվականի փետրվարի 2-ին Հարվարդի աստղադիտարանի կողմից Հարվարդում։
Միջին հեռավորությունը Արեգակից կազմում է 3,059253 ա. մ., առավելագույնը մոտենում է 2,8605 ա. մ. հեռավորության վրա և հեռանում 3,258 ա. մ.։ Արեգակի շուրջ մեկ ամբողջական պտույտ է կատարում 1954,44 երկրային օրվա ընթացքում, իր ուղեծրով շարժվելով միջինում 0,184196 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1940) Ուիպլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռյաբովո (գյուղ, Ուվինսկի շրջան)

Անվան այլ կիրառումների համար տե՛ս՝ ՌյաբովոՌյաբովո (ռուս.՝ Рябово), գյուղ Ռուսաստանի Ուդմուրթական հանրապետության Ուվինսկի շրջանի կազմում։
Բնակչությունը 2008 թվականին գրանցված տվյալներով կազմում էր 970 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կառանսա

Կառանսա (իսպ.՝ Carranza), քաղաք և մունիցիպալիտետ Իսպանիայում, մտնում է Բիսկայա նահանգի մեջ, ինչպես նաև Բասկերի երկրի մեջ։ Մունիցիպալիտետը գտնվում է Լաս Էնկարտոնես շրջանում։ Բնակչությունը 2786 մարդ (2010 թվականի տվյալներով)։ Տարածքը 137,66 կմ² է։ Քաղաքը պրովինցիայի վարչական շրջանից հեռու է 54 կմ։


== Պատմություն ==
Քաղաքը հիմնադրվել է 6 թվականին։


== Պատկերասրահ ==

		
		


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական էջ Archived 2011-07-24 at the Wayback Machine.
Ayuntamiento de Carranza Archived 2011-07-24 at the Wayback Machine.
Servicio de turismo de Carranza
Carranza en la Enciclopedia General Ilustrada del País Vasco Auñamendi
Բեսալու

Բեսալու  (իսպ.՝ Besalú, կատ.՝ Besalú), մունիցիպալիտետ Իսպանիայում։ Գտնվում է Լյեյդա պրովինցիայում, Կատալոնիա ինքնավար համայքնի կազմում։
Տարածքը կազմում է 4,92 կմ²։ Բնակչությունը՝ 2 360 մարդ (ըստ 2010 թվականի տվյալների)։


== Արտաքին հղումներ ==
Պաշտոնական էջ
Información del Instituto de Estadística de Cataluña
Fotos de Besalú Archived 2008-02-23 at the Wayback Machine.
Սուրբ Հեղինեի կղզի

Սուրբ Հեղինեի կղզի (անգլ.՝ Saint Helena [ˌseɪnt hɨˈliːnə]) կամ Սուրբ Հեղինե կղզի, փոքր կղզի, որը գտնվում է Ատլանտյան օվկիանոսում, Հարավային կիսագնդում՝ Աֆրիկայի ափերի մոտ։ Հայտնի է նրանով, որ այստեղ է աքսորվել Բոնապարտը «Նապոլեոնյան հարյուր օրերից» հետո։
Տարածությունը 122 կմ² է, բնակչությունը՝ 4534։ Գլխավոր քաղաքն ու նավահանգիստը՝ Ջեյմսթաուն։ Կազմված է գլխավորապես բազալտներից։ Հարավային մասում կան հանգած հրաբուխների խառնարաններ։ Բարձրությունը մինչե 818 մ է։ Կլիման արևադարձային, պասսատային է։ Տարածված են մարգագետիններն ու թփուտները։ Մշակում են նորզելանդական վուշ։ Հայտնագործել են պորտուգալացիները, 1502 թվականին։ Նապոլեոն 1-ինը 1815 թվականին աքսորվել է Սուրբ Հեղինե կղզի, որտեղ էլ մահացել է 1821 թվականին։


== Ծանոթագրություններ ==


== Արտաքին հղումներ ==
Սուրբ Հեղինե կղզու Կառավարության պաշտոնական կայքը
Ֆրանսիական տիրույթները Սուրբ Հեղինե կղզում Archived 2006-04-09 at the Wayback Machine.
Սուրբ Հեղինե կղզու Հիմնադրամ
Սուրբ Հեղինե կղզու նորությունները Archived 2008-06-10 at the Wayback Machine.
Սուրբ Հեղինե կղզու բանկը Archived 2012-12-15 at the Wayback Machine.
Բաստելիկա

Բաստելիկա (ֆր.՝ Bastelica), լուծարված կանտոն Ֆրանսիայում։ Գտնվում էր Կորսիկա մարզի Հարավային Կորսիկա դեպարտամենտում։ Մտնում էր Այաչչո շրջանի մեջ։ 2015 թվականին կանտոնի կոմունաները բաշխվեցին Տարավո Օրնանոյի և Գրանովա Պրունելլիի վրա։
Համայնքի INSEE կոդ՝ 2A02։ Ամբողջ կանտոնի մեջ մտնում էին 5 կոմունաներ, որից գլխավորը համարվում էր Բասթելիկան։


== Կանտոնի կոմունաներ ==


== Բնակչություն ==
Համայնքի բնակչությունը 2008 թվականին կազմում էր 3 387 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Բնակչության թիվը գավառում INSEE կայքում INSEE
Բորետո

Ագացանո (իտալերեն՝ Boretto), կոմունա Իտալիայում, գտնվում է Էմիլիա Ռոմանիա մարզում՝ Ռեջիո Էմիլիա գավառում։
Բնակչությունը կազմում է 4638 մարդ։ Բնակչության միջին խտությունը՝ 244 մարդ/կմ²։ Զբաղեցնում է 19 կմ² տարածք։ Փոստային ինդեքս՝ 42022։ Հեռախոսային կոդը՝ 0522։


== Արտաքին հղումներ ==
Պաշտոնական կայք (իտալ.)
(5829) Իշիդագորո

(5829) Իշիդագորո (անգլ.՝ Ishidagoro), աստերոիդ աստերոիդների հիմնական գոտում։ Հայտնաբերվել է 1991 թվականի փետրվարի 11-ին Սատորու Օտոմոյի և Օսամու Մուրամացուի կողմից Կիյոսատոյում։
Միջին հեռավորությունը Արեգակից կազմում է 2,217417 ա. մ., առավելագույնը մոտենում է 2,0218 ա. մ. հեռավորության վրա և հեռանում 2,4131 ա. մ.։ Արեգակի շուրջ մեկ ամբողջական պտույտ է կատարում 1206,06 երկրային օրվա ընթացքում, իր ուղեծրով շարժվելով միջինում 0,298492 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,78° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5829) Իշիդագորո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օլեխովկա

Օլեխովկա  (ռուս.՝ Олеховка≥), գետ Ռուսաստանում, հոսում Արխանգելսկի մարզում։ Գետաբերանը տեղակայված է Բերյոզովկա գետի ձախ ափին՝ 10 կմ հեռավորության վրա։ Գետի երկարությունը 5 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 03020200212103000025188
Հիդրոլոգիական ուսումնասիրությունների կոդը - 103002518
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
1600

1600 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1600 թվականն է, 
100-րդ տարին XVI դարի։


== Դեպքեր ==
Արևելահնդկական ընկերության ստեղծումը Անգլիայում


== Ծնունդներ ==


== Մահեր ==
Քլիրուոթեր

Քլիրուոթեր (անգլ.՝ Clearwater), քաղաք ԱՄՆ-ի Ֆլորիդա նահանգի Փինելաս շրջանում, որի վարչական կենտրոնն է։ Ընկած է մերձակա խոշոր քաղաքներից՝ Տամպայից և Սենթ Փիթերսբուրգից դեպի արևմուտք՝ Ատլանտյան օվկիանոսի Մեքսիկական ծոցի Տամպա Բեյ ծովախորշի հարավարևելյան ափին։ Նշված երկու քաղաքների հետ մտնում է «Տամպա Բեյ Արեա» ( Tampa Bay Area) անվանումը կրող մետրոպոլիսային տարածքի մեջ, որի ամենափոքր բնակավայրն է։ Զբաղեցնում է 101.6 կմ2|տարածք, որի 66,2 քառակուսի կիլոմետրը կամ 65,14 տոկոսը ցամաքային, մնացածը՝ ջրային։ 2020 թվականին ԱՄՆ-ում անցկացված մարդահամարի տվյալներով բնակչության թվաքանակը եղել է 117.292.:  
Քլիրուոթերի որոշ տարածքներ ընդգրկված են BayCare Ballpark և Coachman Park ազգային պարկերում։ Քաղաքի տեսարժան վայրերից են Քլիվլենդի փողոցը, որը պատմականի համարում ունի, ծովային ակվարիումը (Clearwater Marine Aquarium), լողափը (Clearwater Beach):
Քլիրուոթերում է գտնվում սայենթոլոգիական եկեղեցու գլխավոր գրասենյակը։


== Կլիմա ==
Քլիրուոթերն ընկած է արևադարձայինից մերձարևադարձային կլիմայի անցման գոտում. նրան բնորոշ է խոնավ մերձարևադարձային կլիման։ Եղանակը կլոր տարին տաք է, ավելի ճշգրիտ՝ շոգ։ Տարեկան տեղումների (անձրևների) մեծ չափաբաժինը թափվում է հունիսից սեպտեմբեր ընկած ժամանակահատվածում։ Չոր տարեշրջանը ձգվում է հոկտեմբերից մայիս. այդ ընթացքում օդի ջերմաստիճանի նկատելի տատանումներ չեն լինում։


== Անվանի անձինք ==
Օսթին էրիս, պրոֆեսիոնալ ըմբիշ
Սառա Բլեյքլի, «Spanx, Inc.» ընկերության հիմնադիր, «Ատլանտա Հոքս» (Atlanta Hawks) պրոֆեսիոնալ բասկետբոլային ակումբի բաժնետոմսերի փոքր ծրարի սեփականատեր
Դոնալդ Բըրդ (ծնվ. 1949), պարուսույց
Ռիքի Քարմայքլ, մոտոմրցարշավորդ
Քեն Քլիմո, պրոֆեսիոնալ գոլֆիստ, գոլֆի բարձրակարգ մրցաշարերի բազմակի հաղթող
Չիկ Քորեա, ջազ դաշնակահար
Թոմ Քրուզ, դերասան, կինոպրոդյուսեր
Ռաքել Գիբսոն, մոդել, դերասանուհի, Playboy ամսագրի Playmate of the Month (2005 թվականի նոյեմբեր)
Հալք Հոգան, պրոֆեսիոնալ ըմբիշ
Հովարդ Ջոնսոն, բեյսբոլիստ, 1986 թ. աշխարհի չեմպիոն New York Mets թինմի կազմում
Իվել Քնիվել, կասկադյոր
Նայջել Մենսել, Ֆորմուլա 1 ավտոմրցարշավի 1992 թվականի չեմպիոն, resident during early 1990s
Քլարք Միլս, նավաշինարար, նախագծող
Լիզա Մերի Փրեսլի, Էլվիս Փրեսլիի միակ դուստրը, երգչուհի, երգերի հեղինակ
Ջիմի Ռոզելլի, երգիչ-դաշնակահար,  Երկրորդ աշխարհամարտի վետերան
Մելանի Սաֆկա, երգչուհի, երգերի հեղինակsinger-songwriter
Ջուլիետ Սիմս, երաժիշտ, սայենթոլոգիստ
Լին Ստյուարտ, գործարար, «Հութերս» (Hooters) ռեստորանային ցանցի համահիմնադիր
Էլզի Թոմսոն, երկարակյաց կին
Քիտ Թուրման, պրոֆեսիոնալ բռնցքամարտիկ


== Քույր քաղաքներ ==
 Ճապոնիա, Նագանո
 Հունաստան, Կալամարիա
 Ավստրալիա, Վայոնգ


== Պատկերասրահ ==

		
		
		
		
		


== Ծանոթագրություններ ==


== Գրականություն ==


== Արտաքին հղումներ ==
Քլիրուոթեր քաղաքի պաշտոնական կայքէջը
Քլիրուոթերի լողափի զբոսաշրջային կայքէջը
«(Clearwater)»։ Florida Memory։ Florida Department of State, Division of Library and Information Services 
Items related to Clearwater, Florida, various dates (via Digital Public Library of America)